32006R0006
L 003/3
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 6/2006 НА КОМИСИЯТА
от 5 януари 2006 година
за изменение на приложения I и II към Регламент (ЕИО) № 2377/90 на Съвета относно процедура на Общността за определяне на максимално допустими граници на остатъчни вещества от ветеринарномедицински продукти в храните от животински произход по отношение на дихидрострептомицин, натриев тосихлорамид и Piceae turiones recentes extractum
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 2377/90 на Съвета от 26 юни 1990 г. относно установяване на процедура на Общността за определяне на максимално допустими граници на остатъчни вещества от ветеринарномедицински продукти в храните от животински произход (1), и по-специално членове 2 и 3 от него,
като взе предвид становищата на Европейската агенция по лекарствените средства към Комитета за лекарствени средства за ветеринарна употреба,
като има предвид, че:
(1)
Всички фармакологично активни вещества, които се използват в Общността за ветеринарномедицинските препарати, предназначени за прилагане при животни, предназначени за производство на храни, следва да се оценяват в съответствие с Регламент (ЕИО) № 2377/90.
(2)
Дихидрострептомицин е бил включен в приложение I към Регламент (ЕИО) № 2377/90 за животни от рода на едрия рогат добитък и от рода на овцете - за мускули, мазнини, черен дроб, бъбреци и мляко, а за животни от рода на свинете - за мускули, черен дроб, бъбреци, кожа и мазнини, в естествени пропорции. Това вписване следва да се разшири от животните от рода на едрия рогат добитък и от рода на свинете за всички преживни животни.
(3)
Тосихлорамид е бил включен в приложение II към Регламент (ЕИО) № 2377/90 за риба-перка и други водни организми и животни от рода на едрия рогат добитък само за локална употреба. Този списък следва да се разшири и за еднокопитните животни само за локална употреба.
(4)
Представена е заявление за определянето на максимално допустими граници на остатъчни вещества от Piceae turiones recentes extractum. Веществото следва да бъде включено в приложение II към настоящия регламент, за всички видове, предназначени за производство на храни, само за орална употреба.
(5)
Регламент (ЕИО) № 2377/90 следва да бъде съответно изменен.
(6)
Преди прилагането на настоящия регламент следва да се зададе подходящ период, за да могат държавите-членки да извършат необходимите уточнения от различно естество, които могат да възникнат в светлината на настоящия регламент, по отношение на разрешението за търгуване, предоставяно в съответствие с Директива 2001/82/ЕО на Европейския Парламент и на Съвета от 6 ноември 2001 г. относно кодекса на Общността за ветеринарните лекарствени средства (2).
(7)
Мерките, предвидени в настоящия регламент, са в съответствие със становището на Постоянния комитет по ветеринарномедицинските продукти,
ПРИЕ НАСТОЯЩИЯ РЕГЛАМЕНТ:
Член 1
Приложения I и II към Регламент (ЕИО) № 2377/90 се изменят в съответствие с приложението към настоящия регламент.
Член 2
Настоящият регламент влиза в сила на третия ден след публикуването му в Официален вестник на Европейския съюз.
Той се прилага от 7 март 2006 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 5 януари 2006 година.